Alvaro Morata jinsisti li l-ħatra ta' Allegri mhux se tbiddel il-futur tiegħu ma' Juventus Alvaro Morata insista li l-ħatra ta' Massimiliano Allegri bħala coach ta' Juventus mhux se tbiddel il-futur tiegħu mal-Bianconeri. Morata irritorna ma' Juventus b'self mingħand Atletico Madrid sena ilu. Il-Bianconeri jistgħu iħallsu €10m biex jestendu l-esperjenza temporanja tiegħu għal staġun ieħor jew jagħmlu l-mossa waħda permanenti għal €45m. Huwa mifhum li l-Bianconeri se jħallsu din is-somma biex jestendu l-perjodu tas-self tiegħu u Morata żvela li diġà tkellem mal-club dwar il-futur tiegħu. "Tkellimt mad-direttur sportiv tal-club, Federico Cherubini, din il-ġimgħa, imma ma nista' ngħid xejn sakemm ma jkunx kollox uffiċjali." Massimiliano Allegri rritorna fil-club wara li tkeċċa sentejn ilu, iżda l-attakkant Spanjol jinsisti li l-futur tiegħu mhux se jinbidel bil-coach Toskan fit-tmun tal-club. "Kollox jinsab bħal qabel. Kien staġun stramb; nittamaw li dak li jmiss ikun aħjar."